ΓΡΑΠΤΗ ΕΡΩΤΗΣΗ P-2298/99

υποβολή: Elisa Damio (PSE) προς την Επιτροπή

(29 Νοεμβρίου 1999)

Θέμα: Το μέλλον της κλωστοϋφαντουργίας στην Ευρωπαϊκή Ένωση

Ο τομέας της κλωστοϋφαντουργίας ο οποίος απασχολεί περίπου 2,5 εκατ. εργαζόμενους στα κράτη μέλη αποτελεί το μεγαλύτερο εξαγωγικό τομέα της ΕΕ με αξία εξαγωγών γύρω στα 180 δις. Ecu. Κατά τα 10 τελευταία έτη ο όγκος της παραγωγής του τομέα αυτού μειώθηκε κατά 10 % και σύμφωνα με την Euratex κατά το ίδιο χρονικό διάστημα οι απασχολούμενοι στον τομέα αυτό μειώθηκαν κατά ένα εκατομμύριο άτομα. Η κατάσταση αυτή οφείλεται σε εισαγωγές προϊόντων με χαμηλή τιμή.

Από το 1997 ο τομέας της κλωστοϋφαντουργίας διανύει μία σοβαρή κρίση με αρνητικά ποσοστά παραγωγής τα οποία το 1999 έφθασαν το 3,3 %. Η ανάκαμψη του εν λόγω τομέα προβλέπεται να συντελεσθεί με βραδείς ρυθμούς το 2000 (+2,7 %).

Λαμβάνονταςπόψη ότι ο Επίτροπος Pascal Lamy αναφερόμενος στην κατάσταση που επικρατεί σε άλλους τομείς όπως π.χ. στον τομέα της γεωργίας άφησε ανοιχτό το ενδεχόμενο παρέμβασης της Ευρωπαϊκής Ένωσης, το Ευρωπαϊκό Κοινοβούλιο επιθυμεί να πληροφορηθεί για τα μέτρα που προτίθεται να λάβει η Επιτροπήπέρ του τομέα της κλωστοϋφαντουργίας ο οποίος είναι θεμελιώδους σημασίας για την ΕΕ και ειδικότερα στα κάτωθι επίπεδα:

- στον τομέα των διαπραγματεύσεων στον Παγκόσμιο Οργανισμό Εμπορίου ως προς την ορθή εφαρμογή των αποφάσεων του Γύρου της Ουρουγουάης, η μη τήρηση των οποίων αποβαίνει εις βάρος των περιοχών που ασχολούνται με την μονοκαλλιέργεια προϊόντων για τον κλωστοϋφαντουργικό τομέα"

- ως προς την προώθηση ενός σήματος που θα εξασφαλίζει την προστασία του καταναλωτή, θα αναφέρει ότι το προϊόν παράγεται από εργαζόμενους με δικαιώματα και θα συμβάλλει στη δικαιότερη και βιωσιμότερη ανάπτυξη των μελών του ΠΟΕ προστατεύοντας τα δικαιώματα πνευματικής ιδιοκτησίας γεγονός που θα οδηγήσει στην καταπολέμηση της απάτης τόσο στον τομέα της κλωστοϋφαντουργία όσο και σε άλλους τομείς.

Απάντηση του κυρίου Lamy εξ ονόματος της Επιτροπής

(20 Δεκεμβρίου 1999)

Η Επιτροπή είναι πλήρως ενήμερη για τις δυσκολίες που αντιμετωπίζει η κοινοτική κλωστοϋφαντουργία και ο τομέας των ειδών ενδύσεως. Με την έναρξη ισχύος της συμφωνίας για τα κλωστοϋφαντουργικά προϊόντα και τα είδη ενδύσεως (ΣΚΕ) του Παγκόσμιου Οργανισμού Εμπορίου (ΠΟΕ), άρχισε μια διαδικασία σταδιακής ελευθέρωσης που θα οδηγήσει στην πλήρη κατάργηση των ποσοτικών περιορισμών στις εισαγωγές μεταξύ των μελών του ΠΟΕ την 1η Ιανουαρίου του 2005.

Η Επιτροπή είναι πεπεισμένη ότι κατά τις προετοιμασίες για την ημερομηνία αυτή θα καταστεί απαραίτητη για τον τομέα η δημιουργία ενός ελαχίστου αριθμού κανόνων «level playing field», που θα επιτρέψει στην κοινοτική βιομηχανία ισότιμη πρόσβαση στις αγορές των τρίτων χωρών. Κατά συνέπεια, θα αποβεί αναγκαίο να αντιμετωπισθούν τα πολυάριθμα δασμολογικά και μη δασμολογικά εμπόδια που αντιμετωπίζουν οι κοινοτικές εξαγωγές σε πολλές αγορές εμπορικών της εταίρων. Στην ανακοίνωσή της προς το Συμβούλιο(1) για το νέο γύρο των εμπορικών διαπραγματεύσεων, η Επιτροπή παρουσίασε εκτενή δασμολογική προσέγγιση η οποία απέβλεπε κυρίως στην εναρμόνιση των δασμολογικών δομών και στην εξάλειψη όλων τωνψηλών δασμολογικών συντελεστών. Επί πλέον,πογράμμισε την ανάγκη αντιμετώπισης των μη δασμολογικών εμποδίων.

Η Επιτροπή πιστεύει ότι τα προαιρετικά προγράμματα τα οποία προωθούν την επισήμανση των κλωστοϋφαντουργικών προϊόντων, ώστε να εντοπίζονται τα προϊόντα τα οποία έχουν παραχθεί με σεβασμό των κοινωνικών και εργατικών δικαιωμάτων, μπορεί να αποβούν χρήσιμα αυξάνοντας την ενημέρωση του κοινού και διευκολύνοντας την επιλογή του καταναλωτή. Η Επιτροπή έχει τηρήσει ανυποχώρητη στάση σε περιπτώσεις κλωστοϋφαντουργικής απάτης και καταστρατήγησης. Η πρωτοβουλία καταπολέμησης της απάτης στον κλωστοϋφαντουργικό τομέα (TAFI) δημιουργήθηκε για να ασχοληθεί με το σοβαρό αυτό πρόβλημα ενώ οι περιπτώσεις στις οποίες πιθανολογείται κατάχρηση ερευνώνται αυστηρά από την Ευρωπαϊκή Υπηρεσία Καταπολέμησης της Απάτης (OLAF). Όσον αφορά την προστασία των δικαιωμάτων πνευματικής ιδιοκτησίας στον εν λόγω τομέα, η Επιτροπή έχει αναθέσει την έκδοση ενός εγχειριδίου για να συνδράμει τους κοινοτικούς παραγωγούς να επιτύχουν ικανή προστασία κατά των παραποιήσεων. Επί πλέον, η Επιτροπήπέβαλε στις 22 Ιουνίου 1999 μια τροποποιημένη πρόταση κανονισμού του Συμβουλίου για τα κοινοτικά σχέδια καιποδείγματα(2). Τούτο θα ενθαρρύνει την καινοτομία και θα βοηθήσει στην πρόληψη της παραποίησης και της πειρατείας παρέχοντας προστασία στα βιομηχανικά σχέδια καιποδείγματα, συμπεριλαμβανομένων των κλωστοϋφαντουργικών σχεδίων, σε όλη την κοινοτική ενιαία αγορά.

Η Επιτροπή θεωρεί ότι οι πολιτικές και τα μέτρα που περιγράφηκαν παραπάνω είναι αναγκαία ώστε να παρέχουν στην ευρωπαϊκή κλωστοϋφαντουργία και τον τομέα των ειδών ενδύσεως ένα θεμιτό και ισότιμο εμπορικό περιβάλλον στο οποίο θα μπορεί να χρησιμοποιήσει πλήρως τα συγκριτικά της πλεονεκτήματα και να επιχειρήσει ναποστηρίξει το ανταγωνιστικό της δυναμικό.

(1) COM(1999)331 τελικό.

(2) COM(1999)310 τελικό.